  Виталий Пронин Можга ёросысь прокуратура эскерон радъяз машина шуккиськон учыр луэм бере. Авариын 4 машина мырӟиськиз. Отын 10 мурт вӧсь луиз, соос пӧлысь 3-ез – нылпиос. Туспуктэм басьтэмын МЧС-лэн "ВКонтакте" бамысьтызАвария луиз 11-тӥ июле 12 час 11 минутэ Можга ёросысь Бадӟым Сибы гурт котырын. «Рено Дастер» пумитаз лыктӥсь машинаос шоры потӥз, молоковозэн мырӟиськиз. — Нырысь-валысь ортчытэм эскерон бере тодмо: «Рено Дастерлэсь» водительзэ муш лексем, соин автомобиль пумитаз лыктӥсь машинаос шоры потӥз, — ивортӥз республикаысь МВД-лэн пресс-службаез. Со сяна, «Рено Дастер» шуккиз на «Шевроле Авео» автомобилез но «Вольво» грузовикез. Уката зол нелькиськиз «Шевроле» машина, татын водитель сяна, 4 пассажирез вал на, соос пӧлысь 3-ез — 11, 9 но 1 аресъем — пиналъёс. Молоковоз йырин-чукин берытскиз. Машинаысь водителез поттон понна спасательёс сюлмаськоно луизы.Оглом 8 мурт больницае вуттэмын. 2 мурт эмъясь доры вазиськыны пумит луиз. Та дыре следствие азьланьтӥське. Мушлэсь гинэ кылзэ юаны уз луы, шӧдске. Экспертиза ортчытэм бере тодмо луиз ни: «Рено Дастерлэн» водителез капчиямын вылэм. Елена Скворцова  